Ciutat TOTS __VALENCIA__ DAIMUS __LUGO__ A POBRA DO BROLLON __ALICANTE__ AGOST ALBUFERETA ALGORFA ALICANTE ALICANTE PEDANIAS ALMORADI ALTEA ASPE BENIDORM BENISSA BIAR CALPE CASTALLA COCENTAINA CREVILLENT DENIA EL CAMPELLO EL ALTET ELCHE ELDA FINESTRAT GRAN ALACANT JÁVEA - XÀBIA LA NUCÍA LOS MONTESINOS MONOVAR - MONOVER MUTXAMEL ROJALES SAN FULGENCIO SAN JUAN ALICANTE SAN JUAN PLAYA SAN MIGUEL DE SALINAS SAN VICENTE DEL RASPEIG SANTA POLA TIBI TORREVIEJA VILLAJOYOSA L'ALFAS DEL PI\nTOTS __VALENCIA__ DAIMUS __LUGO__ A POBRA DO BROLLON __ALICANTE__ AGOST ALBUFERETA ALGORFA ALICANTE ALICANTE PEDANIAS ALMORADI ALTEA ASPE BENIDORM BENISSA BIAR CALPE CASTALLA COCENTAINA CREVILLENT DENIA EL CAMPELLO EL ALTET ELCHE ELDA FINESTRAT GRAN ALACANT JÁVEA - XÀBIA LA NUCÍA LOS MONTESINOS MONOVAR - MONOVER MUTXAMEL ROJALES SAN FULGENCIO SAN JUAN ALICANTE SAN JUAN PLAYA SAN MIGUEL DE SALINAS SAN VICENTE DEL RASPEIG SANTA POLA TIBI TORREVIEJA VILLAJOYOSA L'ALFAS DEL PI\n8.000 € - 200 €/mes - Traspàs 10.000 €\nLocal comercial - Alicante (Pla del bon repos) , Superfície Construïda 16m2.\nLocal comercial - Alicante (Pla del bon repos) , Superfície Construïda 18m2.\nGaratge - San Vicente del Raspeig (San Vicente - San Vicent Del Raspeig) , Superfície Construïda 15m2.\n22.000 € - 500 €/mes - Traspàs 22.000 €\nLocal comercial - Alicante (Casco antiguo) , Superfície Construïda 140m2, 1 Banys.\n22.000 € - 550 €/mes - Traspàs 22.000 €\nLocal comercial - Alicante (Casco antiguo) , Superfície Construïda 45m2, 1 Banys.\nLocal comercial - Alicante (Pla del bon repos) , Superfície Construïda 23m2.\nLocal comercial - Alicante (Pla del bon repos) , Superfície Construïda 28m2.\n35.000 € - 850 €/mes - Traspàs 35.000 €\nLocal comercial - Alicante (Casco antiguo) , Superfície Construïda 85m2, 2 Banys.\nLocal comercial - Alicante (Pla del bon repos) , Superfície Construïda 43m2, 1 Banys.\n45.000 € - 1.100 €/mes - Traspàs 45.000 €\nLocal comercial - Alicante (Casco antiguo) , Superfície Construïda 110m2, 2 Banys.\nLocal comercial - Alicante (Bulevar del Pla) , Superfície Construïda 232m2, 60m2, 2 Banys.\nTerreny rural - Monovar - Monover (MONOVAR) , Superfície Construïda 110m2, 850m2.


La primera vegada que es va celebrar la festa de l’arbre al món va ser l’any 1805 en la localitat extremenya anomenada Villanova de la Serra. Va ser una iniciativa promoguda pel rector Ramón Vacas Rojo, amb el suport de la població.\nEl 30 d’abril de 1899 es va celebrar al Parc de Barcelona la primera Festa de l’Arbre organitzada per la Societat Amics de la Festa de l’Arbre, fundada per l’enginyer Rafael Puig Valls, precursor de la defensa del medi natural en Catalunya. Aquesta societat va crear una publicació, Crònica de la Festa de l’Arbre, què recollia les cròniques de totes les festes de l’arbre que es celebraven durant l’any. Amb aquesta celebració es pretenia difondre la importància del arbres com reguladors del cicle de l’aigua, protectors contra l’erosió i moduladors de paisatges.\nEl 5 de gener de 1915 es va instaurar en tot el territori espanyol la Festa de l’Arbre, mitjançant una Reial Ordre del Ministeri de Governació i una Reial Ordre del Ministeri de Foment, obligant a casa ajuntament a fixar el dia de celebració mitjançant sessió ordinària al Ple Municipal.\nLa instauració del Dia Mundial de l’Arbre va sorgir com a iniciativa del Congrés Forestal Mundial celebrat en Roma l’any 1969. La organització de les Nacions Unides per a l’Agricultura i l’Alimentació (FAO) va acceptar la iniciativa en 1971.\nCada país celebra la festa segons les condicions naturals, per a què els arbres que es planten arrelen bé, però independentment de la data tots tenen en comú que aquesta festa és un recordatori a la importància de protegir la superfície arborada, ja els arbres tenen molts beneficis per a nosaltres: transformen el diòxid de carboni, responsable de l’efecte hivernacle, en biomassa, minimitzen el risc d’inundació, eviten l’erosió...\nEl darrer divendres 16 de febrer, a la Pobla Llarga, 40 escolars del col·legi Trilema i 40 de l’escola Sanchis Guarner van acudir al Barranc de Barxeta a realitzar una replantació per a celebrar el Dia de l’Arbre. És important què seguim conscienciant als més menuts a cuidar el nostre entorn i recursos naturals, ja que ells són els que deuran preservar aquesta festa, per tots els components que implica.


Vols gaudir veient bàsket? – Esportiu Bàsquet Vila-real\nInicio » Noticias » Club » Vols gaudir veient bàsket?\npor EB Vila-real|Publicada 15/02/2019\nSi vols veure bàsquet a Vila-real i passar una bona estona aquest cap de setmana no tens excusa.\nEl dissabte a les 12, en el CTD podràs disfrutar dels nostres prebenjamins i dels benjamins del Vivanta. Bàsquet pur on l’entrega i innocència es conjugen per fer-nos gaudir de veres.\nI el diumenge tenim dos tandes de partits. A les 10 jugaran el Cadet de Llei Abogados i els Alevins del Japonshop. I a les 12, podràs vore dos partits també simultanis on jugaran els nostres alevins del Calzados Prieto i els infantils del Móyex.\nTots els partits del EB Vila-real els podràs veure en el CTD (pots anar en autobús en la nova línia 2):


Luis Enrique: “El millor és el resultat i l’efectivitat” - FC Barcelona\nHomeFutbolPrimer EquipNotíciesLuis Enrique: “El millor és el resultat i l’efectivitat”\nLuis Enrique: “El millor és el resultat i l’efectivitat”\nL’entrenador del Barça ha reconegut que la remuntada del Barça a Almeria s’ha gestat “més per ambició i actitud que per joc” Per Luis Enrique, en partits així “tenir contundència és clau”\nSincer i autocrític ha aparegut Luis Enrique a la sala de premsa de l’estadi Jocs del Mediterrani. El Barça havia vençut per 1-2 l’Almeria, amb remuntada inclosa al segon temps, però, tot i això, el tècnic culer reconeixia: “És el partit en què hem jugat pitjor aquesta temporada”. Alhora, assegurava: “El millor és el resultat i l’efectivitat en els metres finals. Hi ha molt a millorar”.\nAmbició i actitud\nSintetitzava així l’asturià el que s’ha vist sobre la gespa: “Durant la primera part no hem sabut contrarestar l’Almeria, que estava molt tancat darrere, buscant la contra. Han fet el gol i s’ha accentuat el nostre joc i l’estat anímic”. La situació ha canviat a la segona part, amb els gols de Neymar i Jordi Alba. Segons ell, una remuntada “més per ambició i actitud que per joc”.\nEn aquest sentit, Luis Enrique admetia que l’1-2 final “no tapa les coses que s’han fet malament”. Lamentava també “les imprecisions contínues” a la zona de creació. Això sí, amb els tres punts finalment al sac, recordava: “Per tenir èxit has de guanyar els partits que jugues malament, com avui”. “Tenir contundència és clau”, ha conclòs.


Igualada farà més control de la velocitat i del consum de drogues - Regió7 :: El Diari de la Catalunya Central\nIgualada farà més control de la velocitat i del consum de drogues\nAjuntament i conselleria d'Interior signen un conveni per disposar d'equipaments legalitzats\nredacció 21.01.2019 | 22:28\nSignatura de l'acord de seguretat en el trànsit entre Ajuntament i Generalitat SCT\nSignatura de l'acord de seguretat en el trànsit entre Ajuntament i Generalitat\nIgualada disposarà d'equips cedits per la Generalitat per tal de poder posar radars al seu terme municipal i poder fer proves de test de consum de drogues. El conseller d'Interior, Miquel Buch, i l'alcalde d'Igualada, Marc Castells, han signat el Conveni marc de col·laboració en seguretat viària entre el Servei Català de Trànsit (SCT) i el consistori igualadí. L'objectiu és desenvolupar una participació més efectiva d'ambdues parts en matèria de seguretat viària, d'acord amb la línia de cooperació que estableix el Pla de Seguretat Viària 2017-2019 entre l'SCT i els ajuntaments.\nPer primera vegada, el Servei Català de Trànsit i l'Ajuntament d'Igualada signen aquest conveni que permet concretar i actualitzar la col·laboració amb els ajuntaments i que disposa de set annexos: Pla local de seguretat viària, de cessió de cinemòmetre, de cessió d'etilòmetre, de cessió de kits de drogues, de Parc infantil de trànsit de bicicletes i de Parc infantil de trànsit de ciclomotors i d'adhesió al SIAVT.\nD'altra banda, Igualada mantindrà també la vigència dels convenis específics signats l'any 2001 per cessió de cinemòmetres i d'etilòmetres, i l'any 2008 pel Pla Local de Seguretat Viària. Ara s'hi incorpora el conveni marc i també el conveni específic de cessió de kits de drogues.\nPer l'acord establert entre l'SCT i l'Ajuntament d'Igualada, l'SCT oferirà assistència tècnica en matèria de seguretat viària al municipi i es compromet a planificar les directius de les policies locals en l'àmbit urbà i a cedir temporalment els materials per efectuar controls (etilòmetres, cinemòmetres), o bé realitzar parcs infantils de trànsit a les escoles. I, per la seva banda, l'Ajuntament d'Igualada es compromet a comunicar les dades d'accidents de trànsit amb víctimes.\nEn els dos darrers anys no hi ha hagut accidents amb víctimes mortals en zona urbana a Igualada, però s'ha passat de 4 ferits greus el 2017 a 10 el 2018. Des de la seva creació, el Servei Català de Trànsit ha desplegat diverses iniciatives de col·laboració amb els ajuntaments. Ara mateix, després de l'impuls que va rebre aquest àmbit de treball amb els Plans Locals de Seguretat Viària a partir del 2006, el Servei Català de Trànsit manté fins a vuit tipus de convenis. A partir de l'any 2015, l'SCT ha engegat una línia de convenis marc que engloba tots els convenis existents amb els ajuntaments i amplia la col·laboració a altres àmbits. L'any 2017, en la celebració dels deu anys de Plans Locals, un estudi de l'SCT va posar de manifest que allà on s'han fet aquests plans hi ha hagut una reducció mitjana del 17% dels accidents amb morts i ferits greus, mentre que a la resta de municipis les xifres havien augmentat l'11%.


Les hospitalitats de la Mare de Déu de Lourdes de Vic i Solsona, varen celebrar el prop passat diumenge 16 de febrer la seva trobada anual per celebrar la festivitat de la Mare de Déu de Lourdes.\nLa delegació d’Osona i el Ripollès, va fer-ho a Manlleu, i es varen aplegar unes 300 persones.\nLa jornada va començar amb una missa a la parròquia de Santa Maria, presidida pel consiliari Mn. Joan Casas, i amb la participació del Cor de l’Hospitalitat en els cants, i de l’Agrupació Sardanista de Manlleu, que varen fer una ofrena ballant una sardana al voltant de l’altar, motiu que va arrencar els primers aplaudiments d’un dia molt festiu.\nEn acabar la missa, la Colla Gegantera esperava als assistents a l’exterior per fer una ballada de gegants a la plaça Dalt Vila, que va ser de l’agrat de tothom. La festa es va traslladar al pavelló esportiu on tindria lloc el dinar de germanor, servit per tota una colla de voluntàries i voluntaris principalment del poble de Manlleu. Entre tots ells, una colla de joves de 3r i 4rt ESO de la Salle de Manlleu, que varen poder fer-se una mica la idea del voluntariat de l’Hospitalitat. També hi varen ser presents representants de l’ajuntament encapçalats per l’alcade de la vila, el sr. Alex Garrido\nI havent dinat, la traca final. Es va començar amb els parlaments per part dels reprentants de l’hospitalitat i del sr. alcalde, que varen agrair molt la presència dels assistents, i a continuació es va entregar el premi del concurs de fotografia del passat pelegrinatge, que va consistir en una inscripció gratuïta pel pelegrinatge d’enguany. Aquest va recaure en Marta Marcer, de Ripoll.\nDe seguit, amb alguns problemes tècnics, es va presentar el cartell del pelegrinatge d’enguany, que arriba a la 53ª edició, i que serà del 6 al 10 de juny; així com també una de les novetats d’aquest any pel darrer dia de pelegrinatge: l’assistència a l’espectacle musical “Bernadette de Lourdes”, amb una posada en escena a nivell dels grans musicals d’avui dia, i que explica la història de la Bernadette.\nI per acabar, el grup “Play-back de Torelló”, ens va deleitar amb el seu espectacle de cançons, que varen fer ballar a més d’un, acabant així un dia molt complert i festiu.\nUna gran rotllana per part de cantants, voluntaris i assistents entonant “l’Hora dels adéus”, va cloure aquesta trobada comarcal que passa el relleu per l’any vinent a la població de Roda de Ter. Tothom va marxar amb un bonic record.\nLa delegació del Bages, va fer-ho a Manresa a la parròquia Mare de Déu del Carme. A les 11:30, tothom va anar arribant per assistir a la missa solemne presidida pel consiliari comarcal Mn. Joan. Havent acabat la missa es va procedir al comiat i bes a la Mare de Déu i es va distribuir el record del dia. Per finalitzar, un bon piscolabis de germanor a les dependències de la parròquies\nLa delegació de l’Anoia, ho va fer a Igualada a la parròquia del Roser, presidida per Mn Joan Vila. Un cop acabada la mateixa, la festa va continuar a l’ateneu Igualadí per celebrar el tradicional dinar de germanor.\nPel que fa a l’Hospitalitat de Solsona, la festa va traslladar-se a la població de Súria on es va començar per l’assemblea diocesana, i l’entrega d’un dels accèsits del concurs de fotografia del pelegrinatge, així com la descoberta del cartell d’enguany. A continuació es va celebrar l’Eucaristia, presidida pel consiliari de l’Hospitalitat, Mn. Joan Francesc Casals. La festa va cloure a Santpedor, al restaurant Solers, per celebrar el dinar de germanor\nEnllaç a l’spot del pelegrinatge:


La massa d'aire fred comença a marxar\nDes de 7 €\nDemà les glaçades quedaran restringides a les zones arrecerades del vent de l'interior\n2 min. Barcelona 12/01/2019 09:01\n651x366 El salt de la Coromina (Falgars d'en Bas) glaçat / LLUCIÀ GAROLERA El salt de la Coromina (Falgars d'en Bas) glaçat / LLUCIÀ GAROLERA\nTot i que la jornada d'avui ha tornat a començar amb fred arreu i amb glaçades generalitzades en bona part de l'interior i localment en punts de la costa, la temperatura ja no ha baixat tant com ahir, en conjunt. La massa d'aire fred de mica en mica es va allunyant, i això farà que la temperatura torni a pujar.\nEns espera un dissabte dominat pel sol a tot arreu. La temperatura màxima pujarà i se situarà entre 4 i 9 graus en bona part de l'interior del país i entre 9 i 14 graus al litoral i al prelitoral.\n540x306 Diferència de la temperatura màxima prevista entre ahir i avui / Model GFS - ARAméteo Diferència de la temperatura màxima prevista entre ahir i avui / Model GFS - ARAméteo\nA les Illes, encara fins a mig matí es pot escapar algun ruixat local entre Menorca i l'est de Mallorca. Tot i això els núvols acabaran marxant i quedarà una tarda assolellada. A la resta de territoris, el cel es mantindrà serè.\nAra bé, el vent farà la guitza en algunes comarques. La tramuntana i el mestral continuaran bufant a l'Alt Empordà, a la Catalunya Nord, als cims del Pirineu, al sud del Camp de Tarragona i al massís del Port, amb cops de més de 60 a 80 km/h al llarg de tot el dia. Demà el vent continuarà sent el protagonista a les mateixes zones. Fins i tot, s'espera que de matinada es reforci.\n540x306 Cop màxim de vent previst per demà al matí / Model GFS - ARAméteo Cop màxim de vent previst per demà al matí / Model GFS - ARAméteo\nAquest diumenge hi haurà pocs canvis. En general dominarà el sol, tot i alguns núvols prims al nord del país. De matinada es formaran alguns bancs de núvols baixos o de boira en punts de Ponent, sobretot en comarques com l'Urgell, l'est de la Noguera i la Segarra, que, amb el pas de les hores, tendiran a marxar.\nA banda, al vessant nord del Pirineu hi haurà més núvols i fins i tot es poden escapar quatre flocs de neu fins a l'hora de dinar, sobretot a les zones més elevades. La cota de neu pujarà dels 1.000 als 1.500 metres.\nLa temperatura serà més alta, tant la mínima com la màxima. De matinada les glaçades quedaran restringides a les zones arrecerades del vent de l'interior del país.\nLa setmana començarà amb un temps força semblant, marcat pel sol arreu, per la presència d'alguns bancs de boira en punts de l'interior, sobretot a Ponent, i per un ambient menys fred que els últims dies.


Michael Bloomberg considera Hillary Clinton com la seva possible candidata a la vicepresidència dels EUA\nPublicat 16/02/2020 14:29CET\nL'exalcalde de Nova York i candidat a les primàries demòcrates Michael Bloomberg està considerant Hillary Clinton, l'excandidata presidencial nord-americana, com a candidata a la vicepresidència dels Estats Units si guanya les primàries del seu partit.\n"Estem centrats en la campanya i en el debat, no en la vicepresidència", ha afirmat en un comunicat el cap de comunicació de la campanya de Bloomberg, Jason Schechter, segons ha recollit 'The New York Post'.\nNo obstant això, fonts de la campanya de Bloomberg han assegurat al portal Drudge Report que l'exalcalde està pensant en Clinton per fer front a l'actual president dels Estats Units, Donald Trump, en les eleccions dels Estats Units.\nEn el seu compte de Twitter, el candidat demòcrata ha afirmat que no seria on és ara com ara "sense les dones talentoses del seu voltant". "He depès del seu lideratge, del seu consell i de les seves contribucions. Com he demostrat durant tota la meva carrera, sempre seré defensor de les dones en la feina", ha expressat.\nPer la seva banda, Clinton va assegurar al programa d'Ellen Degeneres que "mai no diu mai" perquè creu en el "servei" al seu país, tot i que va subratllar que "probablement" no acceptaria presentar-se com a vicepresidenta d'un altre candidat demòcrata.\nL'ex-secretària d'Estat dels Estats Units va criticar el seu antic rival Bernie Sanders i va sostenir que "no li agrada ningú", tot i que va rebutjar esclarir si li donarà suport si surt elegit com a candidat del Partit Demòcrata per a les eleccions de novembre.


Tens la vacuna de la verola? Val per a la verola del mico?\nLes persones que tenen 45 anys o més tenen una "certa protecció" contra la verola del mico, segons Fernando Simón\nSergio Segura | dimarts, 28 de juny del 2022, a les 10.43\nEls casos de verola del mico a Espanya s’incrementen cada setmana que passa. L’Organització Mundial de la Salut (OMS) creu que els casos continuaran pujant, i si bé assegura que la transmissió no és ni molt menys tan elevada com la covid, ha alertat del risc d’expansió de la malaltia a Europa. Per protegir la població i reduir la simptomatologia dels infectats, la ministra Carolina Darias ha anunciat que Espanya participarà en la compra de vacunes i antivirals contra la verola del mico. Mentre no arriben aquestes vacunes, els experts asseguren que la vacuna contra la verola pot protegir contra la verola del mico. Com saber si la tinc posada?\nT’expliquem tot el que se sap sobre la verola del mico\nLa vacuna de la verola, abans del 1977\nCal recordar que la vacuna de la verola era obligatòria fins a finals dels anys 70 a Espanya. El 1980, l’OMS va donar per erradicada la verola i, per tant, es va posar fi a la vacunació global. Segons el metge epidemiòleg Fernando Simón, aquest vaccí per als nascuts abans del 1977 protegeix “en certa mesura” contra la verola del mico.\nEn la mateixa línia es pronuncia el Ministeri de Sanitat en el protocol de la verola del mico publicat recentment. “Històricament, s’ha demostrat que la vacunació contra la verola protegeix contra el ‘monkeypox’. La guia també recull que el 2019 l’Agència Europea de Medicaments (EMA) va aprovar una vacuna de tercera generació contra la verola i el 2022 va autoritzar un tractament antiviral específic que no està comercialitzat a Espanya. La disponibilitat de la vacuna i del tractament, apunta el document, és molt limitada.\nCom saber si estàs vacunat contra la verola?\nTal com ha assegurat Fernando Simón, totes les persones nascudes el 1977 o abans van ser vacunades contra la verola. Això vol dir que les persones que tenen 45 anys o més tenen una “certa protecció” contra la verola del mico. En qualsevol cas, la Unió Europea vol incrementar la immunitat d’aquest grup poblacional i, també, protegir els més joves, motiu pel qual ha comprat la vacuna de la danesa Invanex i l’antiviral Tecovirimat per fer front a la verola del mico.\nEn qualsevol cas, el Ministeri de Sanitat ja ha dit que s’estan detectant més negatius que positius amb les proves PCR i confia que els brots es controlin aviat.\nReobre la piscina del Parc de la Creueta del Coll l’endemà de ser desallotjada\n55.000 sancions per incivisme interposades durant el 2021 a Barcelona\nEl projecte municipal Alimenta, reconegut com una de les iniciatives socials més innovadores


Joan Casals, Scrypta – Altacapa\nVaig conèixer a Joan Casals (Tarragona 1946- Reus 2011) al maig de l’any 2007. El Joan havia visitat aquest bloc, on jo havia escrit algun comentari sobre la seva obra, en va enviar un correu i ens vam trobar al seu estudi. Em va parlar del seu treball i de l’exposició que preparava a la Torre Vella de Salou. Li agradava la manera que tinc de dir les coses, “s’entén tot el que escrius”, deia. Em va proposar col·laborar amb ell en la preparació de l’expo de Salou, que es va celebrar al juliol d’aquell any. Durant aquells mesos ens vam veure sovint i vam intercanviar nombrosos correus, ens vam fer amics. El Joan era una persona generosa i ser amic seu era molt senzill. Vaig escriure el text del catàleg d’aquella mostra i el vaig ajudar en la selecció d’obres. Vaig aprendre molt per què els seus interessos eren diversos i la seva cultura enciclopèdica, en aquest sentit era un home exigent i no es quedava en la superfície de les coses.\nAl Centre de Lectura de Reus s’han pogut veure les darreres setmanes un recull del seu treball (que ha estat seleccionat per Carme Puyol Torres), que en els propers mesos s’anirà ampliant a altres espais. Algunes vegades era críptic, però que sempre convidava a la reflexió.


El Parlament reclama al Govern la titularitat dels aeroports catalans - Diari de Girona\nEl Parlament reclama al Govern la titularitat dels aeroports catalans\nTots els grups van votar a favor de presentar el Pla Estratègic d'Aeroports de cara a l'any vinent\nbarcelona | acn/ddg 29.07.2016 | 07:18\nJxSí, la CUP i CSQP van votar ahir una moció que demana al Govern català que reclami al govern espanyol el traspàs de la titularitat dels aeroports del Prat, Girona, Reus i Sabadell a la Generalitat. El text, presentat per Junts pel Sí, també reclama que la gestió d'aquestes infraestructures passi a les mans de la Generalitat, els ajuntaments concernits i els agents econòmics i socials més representatius. El PP, C's i el PSC van votar en contra d'aquest punt. En canvi, tots els grups han votat a favor de presentar l'any que ve el Pla Estratègic d'Aeoroports de Catalunya 2017-2030 i de crear un centre de monitoratge d'aeròdroms i heliports. El diputat ponent de la moció, Marc Sanglas, de JxSí, va argumentar que «cal acabar amb els privilegis d'algunes companyies aèries» i va qualificar el model aeroportuari actual de totalment «caduc i ineficaç».\nPopulars i Ciutadans van votar en contra de tots els punts de la moció, excepte el de presentar el Pla Estratègic d'Aeroports de Catalunya 2017-2030. C's va acusar els proposants de «repetir com un mantra que la culpa és de Madrid» i es va preguntar com és que, llavors, l'aeroport del Prat té més passatgers que Barajas. Segons la diputada Marina Bravo, el model aeroportuari no s'ha de debatre al Parlament sinó al Congrés de Diputats. El mateix argument va utilitzar el diputat del PP Alejandro Fernández, que va afegir que «el Govern fa de lobby de Vueling», el critica de cara a l'opinió pública, però al mateix temps implora al govern espanyol que no la sancioni traient-li «slots». «Porfa, porfa», va dir en to de mofa fent el gest de súplica.


Un amor més clar, un món millor, unes muntanyes més altes....: Els joves d’Iniciativa-Verds reclamen polítiques per afavorir l’emancipació\nEls joves d’Iniciativa-Verds reclamen polítiques per afavorir l’emancipació\nEl col·lectiu de Joves d’Esquerra Verda (JEV), la branca juvenil d’Iniciativa-Verds s’ha volgut sumar també a la campanya per les eleccions municipals amb un acte que va tenir lloc aquest dissabte al vespre al pub l’Espantall de Cambrils que va servir per presentar les polítiques específiques de joventut que s’han fet i les propostes programàtiques d’aquest eix tan important per Iniciativa.\nL’acte, que va reunir més d’un centenar de persones –bàsicament joves- va consistir en un concert del grup de pop-rock 37 grados que va satisfer els assistents. En el torn dels parlaments, Davi Liviano, un dels candidats joves de la llista d’ICV va demanar el suport per Iniciativa i va dir que des de l’ajuntament és possible fer polítiques per afavorir els joves, ja sigui amb propostes d’oci, de formació i d’habitatge. Liviano va animar els joves a “votar per una formació com és ICV que treballa decididament per millorar la qualitat de vida al municipi” i va reclamar també “la importància que té la participació” ja que “votant és com es poden canviar les coses, en lloc de quedar-se a casa i només queixar-se.”\nPer la seva banda, el candidat a l’alcaldia, Salvador Matas, actual regidor de joventut, va destacar en el seu parlament la tasca que s’ha fet pels joves en aquests quatre anys. “La nostra política ha estat clarament la de fomentar la participació dels joves, ja sigui escollint els grups de les festes o amb la multitud d’actes que s’han fet”. Matas ha posat com a exemple la creació i potenciació de Cambrirock, la creació de l’oci nocturn Viu de Nit, el projecte a punt d’executarse de l’ateneu juvenil amb una sala polivalent per a fer concerts amb capacitat per a 1.000 persones. Per Salvador Matas, un dels punts més importants, és afavorir l’habitatge. “Hem fet possible fa uns dies el lliurament de les primeres claus de vivenda jove de lloguer i ens els pròxims quatre anys farem pisos de venda i de lloguer a preus molt competitius. Això és fer política per a joves des de l’esquerra”. Matas va animar els joves cambrilencs a participar per seguir canviant el municipi.\nJOVES EMANCIPATS I LLIURES\n1. Pla d’habitatge protegit que contempli els joves com a prioritat.\n2. Construcció de l’Ateneu juvenil amb sala de concerts per 800 persones i espais autogestionats pels joves i les seves entitats a Horta de Santa Maria\n3. Convertir el CAMBRIROCK en un festival de música jove amb projecció a nivell de Catalunya\n4. Incentivar la creació d’una zona lúdica al Pol. Belianes en connexió amb el nucli urbà en transport públic.\n5. Creació del Consell de Joves, com a òrgan consultiu amb els joves i les seves entitats.\n6. Establiment de subvencions per millorar l’aïllament acústic d’aquells establiments que promoguin actuacions en directe (música, teatre, etc)\n7. Desplegar el Pla Local de Joventut de Cambrils\nA la foto veiem:\n- Alvaro Garcia (Candidat núm. 17 )\n-Cristian Casado(coordinador Joves Esquera Verda de Cambrils. No és candidat)\n- Dani Liviano ( candidat núm. 14 )\n- i Salva Matas, alcaldable per ICV\nPublicat per Salvador Matas a les 16:40


Carles Gasset guanya l'or a la I Copa d'Espanya — Ajuntament de Ripollet\n/ Carles Gasset guanya l'or a la I Copa d'Espanya\nCarles Gasset guanya l'or a la I Copa d'Espanya https://www.ripollet.cat/actualitat/noticies/12255 https://www.ripollet.cat/actualitat/noticies/12255/@@images/image/preview\nCarles Gasset guanya l'or a la I Copa d'Espanya\nEl patinador del CPA Ripollet, Carles Gasset, ha aconseguit un important triomf pel seu palmarès, aconseguint l'or a les tres modalitats de la I Copa d'Espanya de Patinatge Artístic: figures obligatòries, lliure i combinada. La competició va tenir lloc del 14 al 18 d'abril a Coslada (Madrid), amb la participació de patinadors d'Itàlia, Holanda, França i Alemanya.\nLes categories participants eren des de cadet fins a sènior, on participava en Gasset. En figures obligatòries, va aconseguir la medalla d'or gràcies a un excel•lent paràgraf bucle enrere. Al programa curt va aconseguir la primera plaça, tot i alguna petita errada en combinada. On realment es va lluir en Gasset va ser al programa llarg, finalitzant a 30 punts dels segon classificat. Va ser l'única ocasió on es va sentir l'himne espanyol, ja que Itàlia va dominar les altres categories.\nAquesta temporada en Gasset aspira a arribar en millors condicions al mundial, tot i arrossegar una tendinitis crònica al turmell esquerre. La prova se celebrarà a la localitat alemanya de Freiburg, on en Gasset aspira a la medalla d'or.


Atención, la fecha de publicación de esta noticia es: 29/05/2008 13:01h.\nAlex Geijo va arribar el passat estiu al Levante UD i en tan sols una temporada s'ha convertit en uns dels jugadors més volguts per l'afició llevantinista. El davanter hispà suís analitza alguns dels aspectes de la temporada abans d'anar-se a descansar uns dies de vacacions amb la seua família.\n-Va finalitzar la temporada i per desgràcia es va consumar el descens a Segona Divisió.\nEncara que haja sigut un balanç negatiu, en el que no s'han complit els objectius, sempre es trau quelcom positiu encara que siga de les coses roïnes. Esta temporada crec que tots hem madurat i hem aprés a créixer-nos davant dels problemes.\nA més, també destacaria en l'aspecte positiu la gent jove, els canteranos del filial, que van arribar a l'equip en un moment complicat i que a poc a poc s'han anat fent un buit.\nPerò està clar que des del moment en què no es va complir l'objectiu de mantindre la categoria, el balanç a nivell esportiu evidentment és negatiu.\n-I a nivell personal, com ha sigut la temporada per a vosté?\nHe jugat prou i en eixe aspecte estic content, però esperava haver pogut aportar-li a l'equip un poc més en l'aspecte golejador. Quant al rendiment personal pot haver sigut millor o pitjor, però el que verdaderament val és a nivell col·lectiu, i amb el descens de l'equip està clarament el negatiu per damunt del positiu en el personal.\n-A pesar que al principi de la temporada li va costar marcar, la veritat és que ha fet un final de temporada fantàstic, culminat amb els dos tants en el Bernabeu.\nEm va costar molt trobar el gol, massa, i encara que no em va arribar a obsessionar si que estava preocupat per no poder ajudar els meus companys tot el que volia. Al principi tampoc estava entrant massa en els plans de l'equip, no jugava massa vegades de titular. Va ser a partir de desembre, quan millor va estar l'equip, i per a mi també va ser molt més fàcil fer gols.\n-Després de molt de temps anhelant arribar a la màxima categoria del futbol espanyol, finalment esta temporada va poder jugar en Primera Divisió?\nEl que somia qualsevol xiquet des que és xicotet, i quan ja no ho som tant, és jugar en Primera Divisió. El Levante UD em va donar l'oportunitat de poder fer-ho i ha sigut increïble. Espere poder tornar prompte a esta categoria.\n-Moltes vegades t'hem escoltat afirmar que estan molt a gust tant a València com en el Levante UD. Faria un esforç la pròxima temporada per a quedar-se en Segona?\nSempre m'han fet esta pregunta i sempre conteste el mateix perquè és la veritat. Quasi tota la meua carrera vaig jugar en Segona i no tinc cap problema és continuar jugant en esta mateixa categoria amb el Levante UD. Però si és cert que m'agradaria que se solucionaren els temes extraesportius, perquè finalitze la incertesa. I en el moment que les coses en el club estiguen clares, no tinc cap problema a quedar-me i intentar ajudar a tornar-li al club la categoria perduda esta temporada, i poder donar-li de nou una alegria a l'afició la pròxima campanya.\n-Una de les coses que més s'ha destacat de la plantilla esta temporada és el vestuari...\nA més de la professionalitat, la casta i l'honor que han mostrat en el camp estos jugadors, el vestuari ha sigut del millor de la temporada. La veritat és que ha sigut un vestuari extraordinari replet de molt bona gent. A més que ja coneixia a molts dels seus integrants, des que vaig arribar sempre m'han fet sentir-me molt a gust en este equip i m'han ajudat amb tot, inclús en els moments més complicats, quan més suport necessitava.\n-Esta temporada les circumstàncies han provocat que hagen debutat un bon nombre de jugadors de la pedrera en el primer equip. Creu que hi ha una bona base amb tota esta gent jove per a intentar la tornada a la Primera Divisió?\nVan arribar els jóvens a l'equip a mitat de temporada i ho van fer millor que els que estàvem en l'equip des de l'inici de la lliga. S'ha demostrat que hi ha una base sòlida per a la pròxima temporada. Quan es van incorporar ells va ser quan millor ho vam fer, i va ser a partir de desembre. Si la gent seguix així amb la mateixa il·lusió i les mateixes ganes, hi ha possibilitats de tornar a Primera Divisió perquè hi ha una bona base.\n-Que creu que va passar perquè en la primera volta s'acabara amb tan sols 7 punts i l'equip tinguera un canvi tan substancial a partir de desembre?\nEn la primera volta ens va faltar en moltíssims partits caràcter. Nosaltres podem ser millor o pitjor que altres equips, però el que mai et pot faltar és actitud i caràcter. Crec que això se'ns va fer una bola. Entrem en la dinàmica de perdre, perdre i perdre, i va ser com que ens havíem acostumat a això, encara que no fóra així.\nLa primera volta va pesar moltíssim, i en la segona volta juguem ben inclús sabent que era pràcticament impossible aconseguir la permanència. Si en la primera volta haguérem aconseguit una miqueta més, jo crec que podríem haver estat barallant per a salvar la categoria.


El govern espanyol doblarà la presència de patrulles de Mossos als col·legis electorals per evitar boicots - Regió7 :: El Diari de la Catalunya Central\nEl govern espanyol doblarà la presència de patrulles de Mossos als col·legis electorals per evitar boicots\nMillo garanteix el normal funcionament de les eleccions i explica que també es reforçarà la seguretat en la recollida i processament de dades\nacn 09.12.2017 | 12:38\nEl delegat del govern espanyol a Catalunya, Enric Millo, ha explicat que el 21 de desembre hi haurà un patrulla de Mossos d'Esquadra a cada col·legi electoral i no una per cada dos. També es reforçarà la seguretat física en els entorns de recollida i processament de les dades. En roda de premsa després de la reunió del Consell de Ministres, el popular ha indicat que aquest reforç servirà per evitar que "ningú pugui prendre qualsevol mesura per intentar boicotejar el normal funcionament de la jornada electoral". Al seu parer, és "inconcebible" que hi hagi representants polítics que qüestionin la transparència i les garanties d'aquests comicis. De fet, ha apuntat que l'organització s'està portant a terme en coordinació amb l'àrea de processos electorals de la Generalitat. "Els encarregats d'organitzar aquestes eleccions són els mateixos que van organitzar les del 27-S", ha reblat.\nMillo ha defensat que els preparatius de les eleccions s'estan desenvolupant "amb tota normalitat, dins dels terminis establerts i en coordinació amb l'àrea de processos electorals de la Generalitat". El delegat del govern espanyol ha carregat contra aquells que es dediquen a "sembrar dubtes sobre les garanties i la transparència" d'aquests comicis, i ha subratllat que els encarregats d'organitzar-les són exactament els mateixos funcionaris que van ocupar-se de les del 27-S.\nEn aquest sentit, ha apuntat que els funcionaris de la Generalitat s'ocupen de contractacions i adjudicacions i que el Centre de Telecomunicacions i Tecnologies de la Informació es fa càrrec de la part tecnològica, "com sempre". Els membres de les meses, ha continuat, també s'escullen per sorteig, com es fa habitualment. Precisament, ha explicat que per evitar algun tipus d'intent de boicot es reforçarà la seguretat tant als col·legis electorals com també a l'entorn de la recollida i processament de les dades.\nMillo ha anunciat diferents modificacions pressupostàries per atendre expedients que estaven ja iniciats pel Govern de la Generalitat, però també per fer front a "necessitats i urgències que estaven aturades i que calia i era necessari impulsar". En tot cas, ha afegit que són decisions preses a través del "coneixement" dels diferents departaments, amb els que es treballa "colze a colze cada dia".


Inici / BRICOLATGE / ADHESIUS\nNecessites un adhesiu professional per a reparar i segellar juntes?\nPotser busques adhesius en cola de contacte per a la teva feina de bricolatge?\nSigui com sigui, et portem la millor selecció d’adhesius perquè puguis fer més feina en molt menys temps!\nTant si vols segellar juntes com si necessites fixar petites peces de plàstic, a la nostra secció d'adhesius trobaràs tot el que necessites per a gaudir d'unions fortes, ràpides i duradores.\nNecessites renovar les juntes del bany o la cuina? Fes-te amb una silicona per a juntes i remodela el bany i la cuina en pocs minuts amb un resultat professional.\nPotser vols gaudir de fer manualitats amb els més petits de casa? Amb la nostra selecció de cola blanca i barres termofusibles podràs trobar l'adhesiu més adient i treballar de forma fàcil i ràpida tota mena de materials.\nI si disposes del teu taller professional, també podem oferir-te una extensa gamma de productes de treball professionals fabricats per a donar-te el màxim rendiment d'un adhesiu.


impostos | Viu Molins de Rei\nTag Archive for impostos\nEls pisos turístics pagaran més impostos\nDavid García Mateu • 25/10/2018\nLes ordenances fiscals del 2019 contemplen que els habitatges d’ús turístic passin a pagar 117 euros l’any a través de la taxa d’escombraries.\nAprovada una moció de Molins Camina per recuperar un impost a les companyies de llum i gas\nJordi Julià • 24/05/2017\nL’Ajuntament de Molins de Rei tornarà a cobrar un impost per l’ús de l’espai públic a les empreses que subministren llum, gas i altres serveis. Tots els partits hi han votat a favor.\nEl valor cadastral dels immobles torna a baixar però el rebut de l’IBI es mantindrà\nJordi Julià • 23/10/2016\nPer segon any consecutiu, l’Ajuntament torna a pujar el tipus impositiu de l’IBI per compensar la baixada del valor cadastral dels immobles. Segons el govern format per CDC i PSC, a la pràctica el rebut es mantindrà igual.


Lloret de Mar preveu registrar un 75% de l'activitat del 2019 a partir de la primavera del 2021 | Nova Ràdio Lloret\nVisitants en la recepció de l'hotel Evenia Olympic (ACN)\nLloret de Mar preveu registrar un 75% de l’activitat del 2019 a partir de la primavera de l’any que ve. Durant l’última trobada virtual que el Club d’Economia ha organitzat enguany, Jaume Dulsat, alcalde de Lloret, s’ha mostrat optimista i ha afirmat que el 2021 “serà l’any de la recuperació” i que preveuen que el 2022 es puguin tornar a les xifres d’abans de la pandèmia.\nSegons l’alcalde, a partir de la primavera la situació hauria d’estar més normalitzada i destaca que si la vacuna avança a bon ritme a Europa, els visitants tindran millors perspectives per poder viatjar. A més, ha assenyalat que mercats cabdals per Lloret de Mar com el britànic ja s’estan reactivant i els turistes centreeuropeus tenen intenció de tornar al municipi de seguida que les lleis ho permetin.\nEn el transcurs del col·loqui, Dulsat ha anunciat noves ajudes per al sector, com una injecció de 250.000 euros als allotjaments turístics, en els quals també s’inclouran els habitatges d’ús turístic. Ha recordat que “venen d’una modicació de crèdit de fa dos mesos i ja s’ha signat el decret”. Aquestes subvencions tenen la voluntat de promoure l’ocupació i la generació de llocs de treball.\nDurant la intervenció, Dulsat ha presentat algunes de les principals accions que el consistori desenvoluparà al llarg de l’any vinent, amb un pressupost de 74 milions d’euros que s’invertiran especialment en fer millores a les vies públiques i també al Pla d’ordenació urbanística municipal.\nArticle anteriorPaula Soler presenta ‘El método Blixen’ al Folder de Lloret, aquest dissabte\nArticle següentEls alumnes de l’Institut Coll i Rodés aprenen anglès a través de gimcanes


L’hongaré Gergely Madaras debuta amb l’Orquestra de València – Les Bandes de Música\nL’hongaré Gergely Madaras debuta amb l’Orquestra de València\nés el segon dels tres concerts programats a La Rambleta i comptarà amb el solista de trombó de l’Orquestra Rubén Toribio.\nL’Orquestra de València torna a pujar a l’escenari de La Rambleta, per a oferir este divendres, 12 de març, a les 19.30 hores, el segon dels tres concerts que interpretarà en eixe auditori, i que en esta ocasió serà dirigit pel director hongarés Gergely Madaras, que debuta al capdavant de la formació simfònica valenciana i en la programació del Palau de la Música. Un concert què, a més, tindrà com a protagonista destacat a Rubén Toribio, solista de trombó de la mateixa formació simfònica, que tocarà l’espectacular Concert per a trombó i orquestra del compositor danés Launy Grøndahl, i que a més suposa la primera interpretació d’esta obra per l’OV.\nLa regidora de Cultura i presidenta del Palau, Gloria Tello, ha destacat respecte a este concert que «no sols programem directors internacionals de prestigi per al nostre abonament amb l’Orquestra de València, sinó que volem estendre eixa qualitat als concerts extraordinaris que realitzem per acostar la gran música a altres barris de la ciutat». En este sentit, Tello ha afegit que «noms com Pavel Baleff a La Rambleta i, sobretot, Alexander Liebreich a La Llotja, que és el pròxim titular de l’Orquestra, són bona prova d’eixa implicació per a portar els grans concerts a altres zones de la ciutat».\nD’esta manera, Madaras, que la passada temporada va iniciar la seua labor de titular de la Filharmònica Real de Lieja a Bèlgica, i que ha estat al capdavant entre altres de formacions com la Philharmonia Orchestra, Simfònica de la BBC i Hallé, filharmòniques de la BBC, Radio France, la Scala i orquestres Nacional de Lió, de la Ràdio Hongaresa i del Maggio Musicale Fiorentino, de Cambra d’Escòcia i Munic, filharmòniques nacionals de Copenhaguen, Oslo, Bergen i Luxemburg, i l’Acadèmia de Música Antiga, dirigirà també dos obres entorn de l’impressionisme francés i molt conegudes del repertori simfònic com són la suite «Pelléas et Mélisande» de Gabriel Fauré i la deliciosa «Ma mère l’oye» de Maurice Ravel.\nPer part seua, el director del Palau, Vicent Ros, ha volgut destacar la participació de Toribio en este concert. «Els nostres solistes», ha indicat Ros, «compartixen protagonisme amb prestigiosos concertistes internacionals, tant en l’abonament com en els concerts extraordinaris, i és just reconéixer la seua gran qualitat i professionalitat en cada un dels seus concerts».\nMadaras, a més, fa dos temporades va dirigir el concert inaugural del Festival Milano Musica en La Scala, va debutar en la Philharmonie de París amb l’Orquestra de l’Acadèmia del Festival de Lluerna, en el Barbican, el Royal Festival Hall de Londres, i en el Suntory Hall de Tòquio.\nRubén Toribio va nàixer a àvila i va ser becat per a estudiar a la Barenboim-Said Akademie de Berlín amb Stefan Schulz, professor de la Filharmònica de Berlín, i Filipe Alves de la Staatskapelle de Berlín. En la seua trajectòria en orquestres joves ha estat membre de JOBASCYL, JORCAM o JONDE, i en l’àmbit professional ha col·laborat amb l’Orquesta Nacional de España, Orquesta de Radio Televisión Española, Orquestra de Cadaqués, Orquestres Simfòniques de Bilbao, Galicia i Gürzenich-Orchester Köln.\nL'Orquestra Jove de la Unió de Llìria torna als escenaris


De vegades hi ha coses que, de tant evidents com ens semblen, pensem que no cal repetir-les. Per exemple, aquell «tòpic» que diu que\nfer esport és bo per a la salut.\nO justament per això les repetim tant sovint que al final no hi parem prou esment. Segons el diccionari, un tòpic és una expressió trivial emprada sistemàticament en el mateix sentit. Dir que fer esport és bo per a la salut és certament un tòpic, però la seva transcendència va més enllà del que sovint pensem. D’una banda, l’exercici físic “nodreix” el cervell; en vaig parlar fa uns mesos en un article en aquest mateix bloc que justament duia aquest títol (el podeu fullejar en aquest enllaç). L’esport moderat té molts efectes beneficiosos sobre la salut física i mental: millora la gestió energètica, de sucres i de greixos del nostre cos; manté el cor, els músculs i les articulacions en forma; contribueix a eliminar el cortisol, la hormona de l’estrès, motiu pel qual és antiestressant, i estimula la producció d’endorfines al cervell, les neurohormones del benestar. I també contribueix a activar la plasticitat neural, és a dir, la capacitat que tenen les neurones de fer i refer les seves connexions, i és precisament en aquesta capacitat plàstica on resideixen totes les coses que aprenem i també on es gestiona tota la nostra vida mental. Per tant, tants els infants com els adolescents, els joves i els adults hauríem de dedicar una estona cada dia a fer esport. Ensenyar als infants a gaudir de l’esport, si pot ser en grup pels beneficis socials que això també comporta, és la millor manera de cultivar aquesta actitud, perquè la mantinguin quan siguin grans.\nPracticar esport durant l’embaràs potencia les activitats cognitives del futur infant\nTanmateix, més enllà dels grans efectes positius que l’esport moderat sobre qui el practica, hi ha diversos treballs que demostren que practicar esport durant l’embaràs té també efectes molt beneficiosos per al nou individu –i no només per a la persona embarassada–, que es manifesten a llarg termini. Us parlaré de dos treballs que he trobat absolutament fascinants, per les implicacions que tenen. Tots dos han estat realitzats en ratolins –atès que hi ha procediments experimentals que per motiu obvis no es poden realitzar en persones–, però els resultats són perfectament extrapolables a la nostra espècie.\nEl primer va ser publicat l’any 2014 a la revista Neuroscience. Van agafar un grup de ratolins gestants i els van dividir en dos grups. Uns estaven en gàbies on tenien una roda giratòria, que els permetia fer tant exercici com volguessin. Els altres estaven en gàbies idèntiques que també tenien una roda, però estava bloquejada perquè no poguessin fer exercici. Quan ven néixer les seves cries, les van sotmetre a proves de memorització i reconeixement d’objectes en diversos moments de la seva infantesa i joventut, entre les 2 setmanes i els dos mesos després de néixer. Els ratolins són capaços de discriminar els objectes que per a ells són nous dels que els resulten familiars. Doncs bé, els fills de mares que havien fet exercici durant l’embaràs eren molt més ràpids alhora de reconèixer els objectes nous i distingir-los dels familiars. En definitiva, aprenien abans i gestionaven millor la seva memòria. En examinar el seu cervell es va veure que els gens que promouen la plasticitat neural estaven molt més activats. Dit L’esport durant l’embaràs fa que els descendents tinguin ja d’inici una major capacitat per aprendre coses noves i gestionar la informació del seu entorn. Només amb aquest resultat, penso que ja val la pena tenir en compte fer exercici moderat i adequat durant l’embaràs.\nPracticar esport durant l’embaràs també fa que els descendents siguin més esportistes de manera natural\nA principis de 2016, la revista de la Federació de les Societats Americanes de Biologia Experimental (FASEB Journal) va publicar un article que demostra que els descendents de les mares que durant l’embaràs han practicat esport dediquen voluntàriament i instintivament més estona a practicar esport quan són adults, la qual cosa els permet recollir en primera persona tots els beneficis que té la pràctica esportiva en qualsevol etapa de la vida. Dit d’una altra manera, no n’hi ha prou amb ensenyar els infants a gaudir de l’esport, ni que ens vegin a nosaltres gaudir també fent esport perquè ens imitin (no s’ha d’oblidar mai la importància de la imitació en tots els aprenentatges; en vaig parlar en un article que podeu veure en aquest enllaç).\nEl disseny experimental que van utilitzar és molt semblant a l’anterior. Van agafar ratolins gestants i els van dividir en dos grups: uns estaven en gàbies on tenien una roda giratòria que els permetia fer tot l’exercici volien, i els altres estaven en gàbies idèntiques que també tenien una roda, però estava bloquejada perquè no poguessin fer exercici. Quan van néixer els van posar en gàbies que tenien totes una roda giratòria funcional, i en arribar a l’edat adulta van quantificar individualment quanta estona passaven cada dia fent voltes en la seva roda giratòria i el nivell global d’activitat física dins la gàbia. També van mesurar altres paràmetres fisiològics, com la gestió dels greixos corporals. El resultat fou concloent: els fills i les filles de les mares que havien fet esport durant l’embaràs eren molt més actius i passaven molta més estona cada dia fent voltes a la seva roda de manera completament voluntària. Malgrat no queda clar perquè el seu comportament esportista és diferent, les dades fisiològiques semblen indicar que les modificacions epigenètiques juguen un paper destacat (també en vaig parlar una vegada, de modificacions epigenètiques; ho podeu llegir en aquest enllaç). Les modificacions epigenètiques són petites marques químiques que es fan als gens en resposta a factors ambientals, les quals serveixen per reajustar el funcionament de l’organisme al seu entorn. En aquest cas, un entorn matern amb esport condiciona a què els programes genètics dels descendents també els indueixin a practicar esport.\nEn resum, educar els fills perquè gaudeixin de l’esport és crucial pel seu benestar present i futur, i també és clau fer-ho nosaltres perquè tinguin un model proper a imitar. Però, a més, podem començar a fomentar aquestes actituds tant sanes i positives abans de què neixin, durant l’embaràs. D’aquesta manera ja naixeran més predisposats a fer esport durant tota la seva vida, amb els beneficis indubtables que això comporta. I si l’esport el fem en parella o amb amics, millor. No només el gaudirem més nosaltres, sinó que transmetrem més gaudi als nostres futurs fills, a través dels neurotransmissors que generem.\nEl proper post: Els efectes d’educar en l'obediència i la conformitat


Atenció especialitzada | DKV Seguros\nEls funcionaris tenen garantida l'assistència sanitària especialitzada, a través dels concerts amb el sistema sanitari públic i amb les entitats d'assegurança d'assistència sanitària\nMUFACE facilita la prestació d' assistència sanitària als mutualistes i als seus beneficiaris a través dels concerts que subscriu amb el sistema sanitari públic i amb les entitats d'assegurança d'assistència sanitària. Dins l'assistència sanitària s'inclou l'atenció especialitzada.\nEl dret a rebre l'assistència sanitària per l'entitat comença en la data en què el beneficiari hagi quedat adscrit a aquesta pels Serveis de MUFACE, sense que hi hagi terminis de carència per a cap tipus d'assistència\nAtenció especialitzada. Definició\nEspecificacions de l'atenció especialitzada\nAccés a l'assistència especialitzada\nSegons el text del concert subscrit per MUFACE amb entitats d'assegurança d'assistència sanitària per a 2018-2019, article 2.3.1, l'atenció especialitzada, que està dins la cartera de serveis del concert, inclou les activitats assistencials, diagnòstiques, terapèutiques i de rehabilitació i cures pal·liatives, així com aquelles de prevenció la naturalesa de les quals fa necessària la intervenció de metges especialistes.\nL'atenció especialitzada comprèn:\nAssistència especialitzada en hospital de dia mèdic o quirúrgic.\nHospitalització en règim d'internament.\nProcediments diagnòstics i terapèutics.\nL'article 2.3.2 recull les especificacions a la Cartera de serveis d'atenció especialitzada\nAixí, en salut mental, es determina que “Comprèn el diagnòstic i seguiment clínic dels trastorns mentals, inclòs el tractament farmacològic i la psicoteràpia individual, de grup o familiar. L'atenció a la salut mental es farà en règim d'hospitalització, consultes externes i urgències, garantint en qualsevol cas la necessària continuïtat assistencial”\nPel que fa a la cirurgia plàstica, estètica i reparadora, l'entitat atendrà la cobertura de la cirurgia plàstica, estètica i reparadora quan tingui relació amb un accident, malaltia o malformació congènita.\nPel que fa al diagnòstic i tractament de l'esterilitat, els tractaments de reproducció assistida tenen la finalitat d'ajudar a aconseguir la gestació en aquelles persones amb impossibilitat d'aconseguir-ho de forma natural, no susceptibles de tractaments exclusivament farmacològics, o després del fracàs d'aquests. També es podrà recórrer a aquests procediments per tal d'evitar malalties o trastorns genètics greus en la descendència i quan es necessiti un embrió amb característiques immunològiques idèntiques a les d'un germà afecte d'un procés patològic greu, que no sigui susceptible d'un altre recurs terapèutic, d'acord amb la normativa vigent en cada moment.\nPer accedir a l'assistència especialitzada en consulta, el mutualista podrà acudir directament a qualsevol facultatiu especialista que figuri al Catàleg de proveïdors a què estigui adscrit, on haurà de presentar, en el moment de l'assistència, la targeta sanitària de l'entitat.\nPer rebre assistència especialitzada en règim d'hospitalització, a més de la indicació pel metge especialista concertat, cal l'autorització prèvia de l'entitat.\nEl mutualista pot consultar a "Prestacions que precisen autorització" els procediments diagnòstics i els tractaments mèdics i quirúrgics que requereixen autorització prèvia per part de l'entitat.\nLa resta de les prestacions sanitàries a les quals tenen accés els mutualistes de MUFACE són les següents:


Política de privacitat - Hartford. Intervenció social, cultural i educativa\nDarrera data d’actualització: 24 de maig de 2018.\nLes dades de titularitat de Hartford, Societat Limitada (en endavant: Hartford), són les següents:\nDenominació social: Hartford, S.L.\nDomicili social: Plaça Santa Maria Soledad Torres Acosta, 1, 2ª planta, 28004 Madrid, Espanya.\nCorreu electrònic: info@hartford-sl.com\nLa present Política de Privacitat, juntament amb aquella altra inclosa en els diferents formularis disponibles al nostre lloc web (www.hartford.es), és aplicable a la informació de caràcter personal recollida a través d’aplicacions o serveis de l’empresa afectats pel Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals hi ha la lliure circulació d’aquestes dades.\nÉs important que vostè llegeixi la Política de Privacitat detingudament, perquè cada vegada que accedeixi al nostre lloc web o utilitzi els serveis de Hartford, estarà acceptant les pràctiques que descrivim en la mateixa. Si no accepta les pràctiques descrites en la Política de Privacitat, no ha d’accedir al lloc web ni utilitzar els nostres serveis.\nLi preguem que consulti amb freqüència la Política de privacitat per informar-se de possibles actualitzacions. Si aquestes són molt rellevants, les comunicarem mitjançant un avís al lloc web o en els serveis pertinents. En accedir al lloc web o utilitzar els nostres serveis després que haguem realitzat aquest avís, vostè estarà acceptant les noves pràctiques identificades en l’actualització. La versió més actualitzada de la Política de Privacitat sempre estarà disponible aquí. Pot comprovar la data d’entrada en vigor publicada a la part superior d’aquest document per verificar l’actualització més recent.\nQuina informació recollim sobre vostè?\nPodeu utilitzar el lloc web de Hartford sense necessitat de facilitar informació de caràcter personal, sens perjudici del que estableix la Política de Cookies. Però en cas que desitgi enviar-nos, a través dels corresponents formularis, aquesta informació, podrem recopilar les dades següents:\n• Informació de contacte (per exemple, una adreça de correu electrònic):\nÉs probable que vostè ens brindi la seva informació de contacte, ja sigui a través de l’ús dels nostres serveis, un formulari a la nostra pàgina web, una interacció amb algun dels nostres departaments o una resposta en enquestes pròpies.\n• Informació sobre l’ús:\nRecopilem dades sobre el seu ús quan vostè interactua amb el nostre lloc web i serveis. Això pot incloure el lloc web, els enllaços en els quals feu clic, quan realitza vostè aquestes accions, quina preferència d’idioma té, etc.\n• Dades sobre el dispositiu i el navegador:\nRecopilem informació del dispositiu i l’aplicació que vostè utilitza per accedir als nostres serveis. Les dades del dispositiu inclouen la seva adreça IP, la versió del sistema operatiu, tipus de dispositiu, la informació del sistema i el seu rendiment i el tipus de navegador. Si vostè accedeix des d’un dispositiu mòbil, també recopilarem l’identificador únic universal d’aquest dispositiu.\n• Informació d’etiquetes de la pàgina:\nUtilitzem serveis de seguiment de tercers que utilitzen cookies i etiquetes de pàgines per recopilar dades sobre les persones visitants del nostre lloc web. Aquestes dades inclouen estadístiques d’ús i usuaris. Els missatges de correu electrònic enviats per Hartford o qualsevol dels seus departaments, a través dels nostres serveis, inclouen etiquetes de pàgines que li permeten al remitent recopilar informació sobre les persones que van obrir aquests missatges i van fer clic als enllaços.\n• Dades de registre:\nCom la majoria dels llocs web d’avui en dia, els nostres servidors mantenen arxius de registre que graven dades cada vegada que un dispositiu accedeix als servidors. Els arxius de registre contenen dades sobre la naturalesa de cada accés, inclusivament les adreces IP d’origen, els proveïdors de servei d’Internet, els visualitzats a la nostra pàgina (p. Ex., Pàgines HTML, gràfics, etc.), les versions del sistema operatiu, el tipus de dispositiu i els marcadors d’hora.\n• Informació que ens han referit:\nSi vostè arriba al lloc web de Hartford des d’una font externa (com un enllaç a una altra pàgina web o en un correu electrònic), recopilem informació sobre la font que ens va referir a vostè.\n• Informació de facturació:\nSi vostè emet una factura a nom de Hartford, li demanarem que proporcioni els seus detalls de facturació, com ara nom, adreça, adreça de correu electrònic i la informació financera corresponent al mètode de pagament que triï (per exemple, un número de compte bancari).\n• Dades d’enquestes sobre serveis d’Hartford:\nEmmagatzemem les dades de les enquestes que realitzem a les nostres parts interessades (clients, professionals, proveïdors, etc.) Aquests fan referència a la seva IP i, únicament, a les respostes que vostè va publicar en l’enquesta. És a dir, són enquestes anònimes tret que vostè hagi indicat el seu nom i cognoms en alguna de les caselles de text.\nEn relació amb la informació que es recull a través del lloc web, us informem que els camps assenyalats amb un asterisc en els diferents formularis de recollida de dades són obligatoris. En el cas que no faciliti les dades sollicitades a través d’aquests camps, Hartford podrà, en la seva única discreció, no tramitar la corresponent consulta o servei sollicitat per vostè.\nEn el moment d’emplenar qualsevol formulari aportant les seves dades de caràcter personal, vostè garanteix l’autenticitat, exactitud i veracitat de tota la informació que ens faciliti, comprometent-se a mantenir actualitzades les seves dades de caràcter personal, de manera que els mateixos responguin, en tot moment , a la seva situació real. Vostè serà l’única persona responsable de les manifestacions falses o inexactes i dels perjudicis que les mateixes puguin causar a Hartford\nLes dades recollides a través del lloc web són utilitzades per Hartford amb la finalitat de registrar-lo a vostè en el servei sollicitat, per atendre les seves consultes, reclamacions o peticions d’informació complementària, així com per al compliment, manteniment, desenvolupament, control i millora de les relacions que, si s’escau, mantingui amb Hartford.\nDe forma addicional, i prèvia obtenció del seu consentiment, Hartford podrà utilitzar la informació que vostè ens hagi facilitat amb les següents finalitats:\nPer al seguiment, valoració i anàlisi del nostre mercat, clients, productes i serveis (fins i tot demanar-li la seva opinió sobre els nostres productes i serveis i realitzar enquestes entre clients);\nPer a la realització de segmentacions de les seves dades i elaboració de perfils o profiling, a fi de poder-li remetre informació personalitzada dels productes i serveis de Hartford. La realització d’aquest tractament podria implicar la combinació de la informació que obtinguem sobre vostè a través d’aquest lloc web amb dades que ens faciliti o hagi facilitat a través d’altres mitjans o que ens siguin lícitament subministrats per tercers\nAmb subjecció i de conformitat amb l’apartat Màrqueting contingut en la present Política de Privacitat, per a fins de màrqueting\nPer a l’obtenció d’informació professional continguda en el seu currículum, a l’efecte de participar en seleccions de personal, externes o internes, o simplement perquè el nostre Departament de Recursos Humans tingui constància de les seves dades personals per accedir a la nostra borsa d’ocupació\nPer oferir suport i assistència tècnica en relació amb els serveis de Hartford.\nRecaptem informació sobre vostè a través de diversos mètodes:\nQuan ens facilita informació a través del lloc web per mitjà dels diferents formularis inclosos en el mateix o mitjançant el formulari de registre inclòs en el corresponent servei.\nEn algunes seccions del lloc web, mitjançant l’ús de procediments de recollida automàtica d’informació (galetes), amb subjecció al que disposa la corresponent Política de Galetes. Pot consultar la nostra Política de Cookies a l’enllaç corresponent d’aquest lloc web.\nNo recollim una quantitat excessiva d’informació personal ni dades que no siguin adequades i pertinents per a les finalitats previstes.\nNo revelarem a tercers dades de caràcter personal referents a vostè sense el seu consentiment, excepte en aquells casos en què ho permeti la llei vigent en cada moment o ho solliciti una autoritat competent. Per respondre a sollicituds legals o prevenir el frau, és possible que necessitem divulgar informació o dades que tenim sobre vostè. Si vam rebre una citació o ordre judicial, és possible que necessitem inspeccionar les dades que tenim per determinar com respondre.\nSense perjudici del que disposa l’apartat Seguretat i encarregats del tractament fora de la Unió Europea (UE), no desvetllarem les seves dades de caràcter personal a tercers en cas que no pertanyin a l’Espai Econòmic Europeu, sense haver obtingut prèviament el seu consentiment i sense haver adoptat prèviament les mesures que assegurin que es conferirà a les seves dades de caràcter personal el mateix grau de protecció que aquell que ens exigeix la normativa aplicable sobre protecció de dades.\nAdoptarem totes les precaucions raonables per assegurar que aquells dels nostres empleats i empleades que tinguin accés a informació sobre vostè (en particular les seves dades professionals recollides en el CV o document equivalent), hagin rebut la formació adequada per assegurar que tracten les seves dades de caràcter personal exclusivament de conformitat amb la present Política de Privacitat i amb les nostres obligacions d’acord amb la normativa sobre protecció de dades.\nPel que fa als nostres empleats i empleades, es realitzaran les següents cessions: les previstes per llei a entitats bancàries o caixes d’estalvi per a l’abonament de les nòmines; a les empreses encarregades dels reconeixements mèdics i la prevenció de riscos laborals; a la gestoria encarregada de la tramitació del contracte laboral; a les asseguradores corresponents, si s’escau, i a les persones responsables del contracte per la part del client, prèvia autorització individual específica del treballador o treballadora de Hartford. Fora dels casos aquí descrits no es comunicaran dades a tercers, excepte obligació legal dictada pels tribunals o l’administració pública\nClients: 5 anys.\nProveïdors: 5 anys.\nEmpleats i empleades: 5 anys després de causar baixa a Hartford.\nCurriculum Vitae no sollicitats: 6 mesos des de la data de la recepció.\nAltres informacions personals no sollicitades: 6 mesos des de la data de la recepció.\nHem implementat mesures tècniques i físiques raonables per a protegir la informació que recollim a través del lloc web. No obstant això, vostè ha de tenir en compte que, si bé adoptem les mesures raonables per protegir la seva informació, cap lloc web, transmissió per Internet, sistema informàtic o connexió sense fils és absolutament segur.\nSeguretat i encarregats del tractament fora de la Unió Europea (UE)\nHartford es compromet, en la utilització de les dades, a respectar la seva confidencialitat i a utilitzar-los d’acord amb la finalitat dels mateixos, així com a donar compliment a la seva obligació de guardar i adoptar totes les mesures per evitar l’alteració, pèrdua, tractament o accés no autoritzat, de conformitat amb el que estableix el Reial Decret 1720/2007 de 21 de desembre, pel qual s’aprova el Reglament de desenvolupament de la Llei Orgànica 15/1999 de 13 de desembre, de protecció de dades de caràcter personal.\nEscut de Privacitat (per als usuaris de la UE)\nTots aquells proveïdors de serveis amb els quals Hartford comparteix dades participen del marc de l’Escut de privacitat de UE-EUA i l’Escut de Privacitat de Suïssa-EUA, i han certificat el seu compliment d’ells. Per obtenir més informació sobre l’Escut de Privacitat, visita la guia no oficial de l’Agència Espanyola de Protecció de Dades en el següent enllaç: Guia sobre l’Escut de Privacitat UE-EUA.\nSeguretat dels menors\nEls nostres serveis podrien ser utilitzats per menors d’edat. El terme “menors” fa referència a persones de menys de 13 anys (o una edat més gran si així ho permeten les lleis del lloc de residència). Sempre que vostè sigui un/a menor, haurà de comptar amb l’autorització dels seus pares o tutors per requerir serveis de qualsevol tipus de Hartford. Si ens adonem que hem recopilat les dades personals d’un/a menor sense aquesta autorització, podem eliminar aquesta informació sense previ avís. Si vostè té raons per creure que això ha passat, per favor comuniqui’s amb Hartford..\nDrets d’accés, rectificació, cancellació i oposició\nLa persona usuària del lloc web de Hartford o els seus serveis té dret a exercir en qualsevol moment els seus drets d’accés, rectificació, cancellació, i oposició al tractament de les seves dades. Per exercir els seus drets pot dirigir una comunicació per escrit al domicili social de Hartford o a l’adreça de correu electrònic info@hartford-sl.com, incloent en ambdós casos fotocòpia del seu DNI o un altre document identificatiu similar. Alguns d’aquests drets poden estar subjectes a excepcions o limitacions. Respondrem a la seva sollicitud d’exercir aquests drets dins d’un termini raonable (i, en tots els casos, dins dels 30 dies de la recepció de tal sollicitud). Vostè té els següents drets:\nDret d’accés a les dades personals: podrà preguntar a Hartford si estem tractant les seves dades.\nDret a sollicitar la limitació del seu tractament, en el cas únicament seran conservats per Hartford per a l’exercici o la defensa de reclamacions.\nDret a sollicitar la seva rectificació (en cas que siguin incorrectes) o supressió.\nDret a l’oblit: en tot moment vostè tindrà dret a revisar, recuperar, anonimitzar i/o esborrar, totalment o parcialment, les dades emmagatzemades per Hartford.\nDret a oposar-se al tractament: Hartford deixarà de tractar les dades en la forma que indiqui vostè, llevat que per motius legítims imperiosos o l’exercici o la defensa de possibles reclamacions s’hagin de seguir tractant.\nDret a revocar el consentiment: en el cas que hi hagi atorgat el consentiment per a alguna finalitat específica, té dret a retirar-lo en qualsevol moment, sense que això afecti la licitud del tractament basat en el consentiment previ a la seva retirada\nModels, formularis i més informació sobre els seus drets: :Pàgina oficial de l’Agència Espanyola de Protecció de Dades\nCom reclamar davant l’Autoritat de Control: si considera que hi ha un problema amb la forma en què Hartford està utilitzant les seves dades, pot dirigir les seves reclamacions a la Cap de Seguretat de Hartford (Marta Pérez, correu electrònic: info@hartford-sl.com ) o a l’autoritat de protecció de dades que correspongui, sent l’Agència Espanyola de protecció de dades la indicada en el cas d’Espanya.\nEn el cas que així ho indiqui en el moment de la recollida de les dades, la persona usuària del nostre lloc web està autoritzant que Hartford utilitzi les dades de caràcter personal facilitades per tal de proporcionar informació sobre productes i serveis de l’empresa, incloent aquella informació que considerem d’interès a partir de l’anàlisi de la diferent informació que ens faciliti o resulti de la seva navegació a través del lloc web o la utilització dels nostres serveis.\nD’aquesta manera, en funció del consentiment prestat, podrem enviar-li aquesta informació utilitzant qualsevol dels següents mitjans:\nTelèfon (incloses trucades automatitzades, és a dir una trucada que lliura un missatge pregravat amb contingut promocional i publicitari en el seu telèfon);\nMissatge de text SMS o qualsevol altra forma de missatge electrònic (inclòs MMS, missatges gràfics, missatges en vídeo; missatges instantanis, etc.);\nQualsevol altre mitjà equivalent que estimem pertinent en cada moment.\nLa persona usuària podrà en qualsevol moment revocar el consentiment prestat, així com oposar-se al tractament de les seves dades amb les finalitats recollides en el present apartat en la forma que preveu l’apartat Drets d’accés, rectificació, cancellació i oposició.\nEls drets de propietat intellectual i industrial derivats de tots els textos, imatges, així com dels mitjans i formes de presentació i muntatge del seu lloc web pertanyen, per si o com a cessionària, a Hartford. Per tant, són obres protegides com a propietat intellectual per l’ordenament jurídic espanyol, serà d’aplicació tant la normativa espanyola i comunitària en aquest camp, com els tractats internacionals relatius a la matèria i subscrits per Espanya.\nEn compliment de la Llei de la Propietat Intellectual es prohibeix expressament la reproducció, distribució, comunicació pública i utilització, de la totalitat o part dels continguts del seu lloc web sense el consentiment exprés de Hartford.\nSi vostè és empleat o empleada de Hartford, i ha participat, per tant, en les nostres activitats laborals i professionals, ha de respectar (fins i tot quan la seva relació laboral hagi finalitzat) els drets de propietat intellectual bàsics en relació a l’autoria dels textos, continguts i materials teòrics compartits amb vostè per a l’exclusiva utilització dins del lloc de treball que va ocupar a l’empresa.\nHartford es reserva, així mateix, la facultat de presentar les accions civils o penals que consideri oportunes per la utilització indeguda del seu lloc web o per l’incompliment de les presents condicions.\nLa relació entre l’usuari i el prestador es regirà per la normativa vigent i d’aplicació en el territori espanyol. De sorgir qualsevol controvèrsia les parts podran sotmetre els seus conflictes a arbitratge o acudir a la jurisdicció ordinària, complint amb les normes sobre jurisdicció i competència al respecte\nPodem fer canvis en aquesta política de privacitat quan ho considerem oportú. Identificarem els canvis realitzats en aquesta pàgina. En els casos en què un canvi modifiqui substancialment la manera en que recollim o utilitzem informació o dades personals, notificarem aquest canvi a totes les persones afectades pel canvi.\nHARTFORD SL informa que procedirà a tractar les dades de manera lícita, lleial, transparent, adequada, pertinent, limitada, exacta i actualitzada. És per això que HARTFORD SL es compromet a adoptar totes les mesures raonables perquè aquests es suprimeixin o rectifiquin sense dilació quan siguin inexactes.\nD’acord amb els drets que li confereix la normativa vigent en protecció de dades podrà exercir els drets d’accés, rectificació, limitació de tractament, supressió, portabilitat i oposició al tractament de les seves dades de caràcter personal així com del consentiment prestat pel tractament de les mateixes, dirigint la seva petició a l’adreça postal indicada més amunt o al correu electrònic dpto.personal@hartford-sl.com\nAl seu torn, l’informem que pot contactar amb el Delegat de Protecció de Dades de HARTFORD SL dirigint-se per escrit a l’adreça de correu dpto.clientes@conversia.es o al telèfon 902.877.192.\nAmb l’enviament del formulari de recollida de dades vostè accepta la política de privacitat de HARTFORD SL.


Tots els serveis – Vincles\nAtenció individual per a:\nInfants que presenten algun tipus d’alteració: retard maduratiu, dificultats d’atenció i d’altres relacionades amb el rendiment acadèmic, dificultats d’adaptació a l’entorn (escola, amics, etc.), d’autocontrol i gestió emocional (frustració, ràbia, etc.), de comunicació, alteració de la conducta, dificultats derivades de situacions de separació o dols, pors i angoixes, entre d’altres.\nInfants amb necessitats derivades de les altes capacitats.\nInfants atesos fins als 5 anys a CDIAP que posteriorment necessiten una continuació o reforç de l’estimulació.\nAdolescents i joves que necessiten un acompanyament i un referent extern en el seu creixement i pas cap a la vida adulta per tractar temes que tenen a veure amb tots els canvis propis de l’etapa (a nivell cognitiu, neuronal, hormonal, corporal, emocional) i/o que presenten dificultats relacionades amb l’adaptació a situacions noves (canvi d’institut, canvi en la situació familiar, etc.), alteracions de la conducta, conductes de risc o abusives, entre d’altres.\nAcompanyament i assessorament a famílies davant d’aquestes i d’altres problemàtiques dels seus fills/es o per a qualsevol dubte davant dels reptes que suposa la criança i l’educació dels fills/es, dubtes sobre temes relacionats amb la dinàmica familiar (gelos, hàbits i rutines, etc.) i d’altres.\nGrups per a treballar temes relacionals i emocionals. Es poden consultar les propostes grupals que actualment realitzem o estem a punt d’iniciar:\nGrup d’habilitats socioemocionals per a infants d’altes capacitats.\nGrup de pares i mares d’adolescents 2.0.


Galette d'albercocs - Pa amb vi i sucre\nFa cosa d’un any que em vaig aficionar a fer galettes. Vaig començar amb la galette de figues, després amb la galette de pomes, i ara fa uns dies que vaig fer aquesta galette d’albercocs. Una de les coses que més m’agrada de fer galettes és l’aspecte rústic que tenen un cop enfornades, les fruites que hem posat deixen anar el seu suc, i això, combinat amb el cruixent de la massa, per mi, les fa adictives. Tot i que ara fa més mandra encendre el forn, us animo a fer-la, ja sigui amb albercocs o amb qualsevol altra fruita.\nPublicat el 04 juliol 2017 a Postres, Receptes\tper\tSònia Berengueras 0 Comments\nFa cosa d’un any que em vaig aficionar a fer galettes. Vaig començar amb la galette de figues, després amb la galette de pomes, i ara fa uns dies que vaig fer aquesta galette d’albercocs.\nUna de les coses que més m’agrada de fer galettes és l’aspecte rústic que tenen un cop enfornades, les fruites que hem posat deixen anar el seu suc, i això, combinat amb el cruixent de la massa, per mi, les fa adictives.\nTot i que ara fa més mandra encendre el forn, us animo a fer-la, ja sigui amb albercocs o amb qualsevol altra fruita.\nFestucs en granet\nComençarem preparant la massa sucrée: Treurem la mantega 20 minuts abans de la nevera i la tallarem a dauets. Necessitarem que tingui textura pomada. Barrejarem la mantega amb el sucre amb els dits; ens han de quedar grumolls. Afegirem la farina tamisada, la sal i l’ou batut. Ho seguirem barrejant amb els dits. No massa, just que ens quedi lligada. En farem una bola. L’embolicarem amb paper film i la guardarem a la nevera entre 30’ i 1 h.\nTallarem els albercocs a quarts i els reservarem.\nAnirem posant els quarts d’albercoc sobre la massa, deixant un marge a les vores d’uns 2 cm.\nUns minuts abans de parar el forn, hi posarem uns quants granets de festuc.


Ajudem a créixer a qui més estimes\nIniciació a la llengua anglesa: els nens de dos a tres anys realitzen les classes íntegrament en anglès ja que cada vegada els pares estan més sensibilitzats amb els beneficis i la importància que els seus fills aprenguin idiomes en edats primerenques.\nDes dels 4 mesos fins als 2 anys els nens estaran familiaritzant-se diàriament amb aquesta llengua.\nIniciació musical: : la música és el primer llenguatge que entenen els nens. És un element imprescindible en el dia a dia a la nostra escola. Treballem amb un programa musical específic per a cada edat amb la fi que des de petits creixin amb la música, i aprenguin moltes coses sobre ella, així com diferenciar diferents sons, treballar audicions i instruments, etc…\nIoga: amb el ioga aconseguim una millora en els hàbits de la respiració, desenvolupem l'atenció, concentració, memòria i imaginació. Alhora millorem la comprensió i interacció amb els altres. Aprenem a relaxar-nos.\nNatació: la natació millora les seves capacitats cardiorrespiratòries, afavoreix la seva alineació postural i beneficia la seva coordinació muscular, desenvolupant les seves capacitats sensorials i psicomotrius.\nHort urbà : una de les nostres activitats setmanals és plantar i cuidar la nostra collita perquè prenguin contacte amb la natura, de la seva pròpia mà, i vegin que cuidar “alguna cosa” dóna el seu fruit.\nExperimentació: una de les activitats més esperada pels nens… ho toquem tot, ho manipulem tot, ho sentim tot… Moltes coses que ens envolten són noves per a ells. Experimentem noves sensacions que els farà aprendre moltes qualitats, sempre amb tècniques diferents.\nPsicomotricitat: els nens desenvolupen i afermen el moviment i la coordinació de diferents parts del seu cos a força d'exercicis i jocs.\nEducar en valors: els valors no els adquiriran mitjançant un exercici memorístic ni dins d'un horari determinat, els valors s'aniran aprenent amb accions quotidianes i els acompanyaran tota la vida. Així com els ensenyem els colors, formes, nous idiomes, també se'ls ensenya a ser bones persones, a posar-se en el lloc del seu company, etc…\nBits d'intel·ligència Bits d'intel·ligència: els bits són cartolines amb un mínim d'informació que estan preparades per una psicòloga especialista en estimulació. Estan configurades d'una forma atractiva i dissenyades per captar l'atenció dels nens. D'aquesta manera els nens aprendran a llegir i a escriure abans.\ncreat per Agencia360 |


La nostra Cooperativa - Pla de Grau\nInici / La nostra Cooperativa\nSom una seixantena de pagesos i pageses que produïm hortalisses de tot tipus i fesols a la zona del delta del riu Tordera, als municipis de Malgrat de Mar, Palafolls, Santa Susanna i Blanes, al nord de Barcelona i sud de Girona, arran de la costa.\nLa Cooperativa Agrícola El Progrés-Garbí s’encarrega del suport tècnic al pagès i de la venda de la producció. Des de la primavera fins a la tardor conreem mongeta tendra, tomàquets, carbassons, cogombres, pebrots i patates, entre altres. Durant tot l’any sembrem escaroles, enciams, bledes, espinacs, apis i pastanagues.\nFormem part del Consell regulador de la denominació d’origen Mongeta del Ganxet des dels seus inicis.\nTelèfon: +34 937 65 41 12\nDe dilluns a divendres, de 8 a 13 h i de 15:30 a 19 h\nDissabtes de 8 a 13 h\nTanquen els diumenges i festius.


LA VIA AUGUSTA: Les penques de Pablo, l'error de Pedro\nÉs absurd voler anar junts al Senat després d'haver votat amb el PP en la investidura\nDimarts passat, amb l’acord amb IU a la butxaca que espera que compensi el descens que les enquestes auguren a Podem, Pablo Iglesias va tornar a treure pit\n–com quan es va erigir després de despatxar amb el Rei en vicepresident amb control del CNI– i va llançar a Pedro Sánchez el desafiament d’una llista conjunta per al Senat. Objectiu: derrotar el PP a la Cambra.\nEra (avui ja no és perquè el PSOE l’ha rebutjat) una proposta maliciosa. Pretenia fer oblidar que Podem ha votat dues vegades amb el PP en contra de la investidura de Sánchez i fer aparèixer el PSOE (que no la podia acceptar) com el culpable de la divisió de l’esquerra. S’ha de tenir bastanta cara dura per proposar llistes conjuntes als socialistes i derrotar Mariano Rajoy quan anem a noves eleccions perquè Podem ha votat dues vegades amb el PP en contra del candidat socialista. I això després de predicar a la tribuna que el PSOE és el partit de la calç viva. Com si Julio Anguita (el de la pinça amb José María Aznar contra Felipe González) hagués ressuscitat. I després d’haver boicotejat tots els intents de negociació del PSOE. I fins i tot de Ciutadans. L’última vegada, sentenciant la ruptura 14 hores després d’haver presentat un paper pomposament titulat 20 propostes per desbloquejar la situació política i possibilitar un Govern de canvi.\nAmb allò n’hi va haver per llogar-hi cadires. Iglesias no volia un Govern alternatiu a menys que Sánchez el fes vicepresident i conseller delegat i assumís el rol de Reina Mare. El seu objectiu des del gener –com el de Rajoy, que va veure que tret d’una rendició del PSOE no tenia vots per ser investit– ha sigut repetir eleccions per aconseguir el sorpasso i ser l’autèntica oposició, no la de «la casta» socialdemòcrata.\nEncara que, amb més penques que els comunistes de la Tercera Internacional, no té inconvenient –segons les hores, els dies i les conveniències– a definir-se com a socialdemòcrata. I això malgrat que les seves connexions mundials no tenen res a veure ni amb l’SPD alemany, ni amb el Labour, ni amb el socialisme francès, sinó que es limiten a una estranya relació –uns dies proclamada, altres negada– amb el chavisme veneçolà i amb la Syriza grega, que –com veiem cada dia que passa– ha portat Grècia a grans cotes de progrés econòmic i social.\nEsborrar la mala imatge\nAra, per esborrar la mala imatge del seu egocentrisme i de les sessions d’investidura, recorre a l’abans rebutjada unió amb IU (a la qual les enquestes li donaven una pujada) i a la proposta unitària per al Senat. I intenta explotar cert sentiment de culpa del PSOE, al qual, com a altres partits d’esquerres al Govern, li costa admetre que la globalització i la crisi internacional més greu des del 1929 els força a operar d’urgència (no sempre bé) i els obliga a una incòmoda revisió crítica. ¡La fe a l’Estat del benestar permanent i creixent era més reconfortant! Encara que llavors els radicals criticaven el que definien com a neocapitalisme.\nPerò no tot és culpa d’Iglesias. Sánchez es va equivocar quan després de les dues votacions contràries no va posar Podem davant la realitat –l’esbarjo s’ha acabat– i la disjuntiva: o racionalitzava el seu maximalisme o el PSOE hauria de buscar altres solucions compatibles amb la pràctica socialdemòcrata. Perquè repetir eleccions tindria un cost moral per a la democràcia i un cost social gens menyspreable. El servei d’estudis del BBVA ha dictaminat que l’interregne sense Govern farà perdre un 0,8% del PIB en dos anys. Això implica menys creació d’ocupació. D’entrada, la contractació d’obra pública ha caigut un 52% en el primer trimestre.\nNo era fàcil però després dels dos nos d’Iglesias –i amb el precedent d’Andalusia, on el PP i Podem també van intentar impedir l’elecció de Susana Díaz (fins que Ciutadans es va mullar)– Sánchez no va haver de quedar com a nòvia ofesa a l’espera de la bona voluntat d’Iglesias. Ni prestar-se a la foto trampa amb Iglesias baixant per la Carrera de San Jerónimo davant les Corts.\nVa haver de posar com a prioritat la governabilitat i explorar alguna fórmula no ideal –i potser provisional– però compatible amb les pràctiques europees: un Govern basat en el pacte PSOE-Ciutadans per dos anys i presidit per un altre socialista (per exemple, l’excomissari europeu Joaquín Almunia) que no tornés a ser candidat o un Govern amb Albert Rivera, també per temps taxat. Segurament el PP no hauria acceptat cap compromís perquè apostava per repetir eleccions, però avui el PSOE podria dir als electors que ho havia intentat tot: Govern amb Rivera i amb suport negociat de Podem i Govern provisional de centre. Hauria demostrat més (en bona part ja ho ha fet) que no és ostatge d’un partit que encarna una legítima protesta però amb un full de ruta que porta al fracàs grec. El 20% del vot (gairebé la meitat del d’esquerres) és molt valuós però hi ha un altre 75% i la democràcia exigeix governar. No repetir eleccions perquè Podem aconsegueixi el sorpasso o Rajoy quedi més ben situat.\nL’Espanya de l’euro té una sobirania limitada i si encara tinguéssim la pesseta l’hauríem devaluat diverses vegades i estaríem pitjor. Ni l’imprudent Alexis Tsipras\n–després de treure’s de sobre el profeta Iannis Varufakis– s’atreveix a girar l’esquena a Brussel·les i tornar a la dracma. El discurs de la veritat és incòmode però inevitable si es vol governar i no fracassar.\nSánchez té l’avantatge de ser adaptable. Lluita, cau, s’aixeca… i n’aprèn.Divendres va presentar a Barcelona Meritxell Batet, un aire nou en la política catalana, i va sentenciar que el PSOE és un partit de centreesquerra, diferent de la dreta i de l’esquerra radical. I va afegir (sense optimisme no hi ha vida) que després del 26-J tornarà a «donar la mà a dreta i esquerra». Sense obertura als dos costats (les assignatures pendents exigeixen acords) no hi haurà ni reformes de calat ni cap possibilitat de canviar la Constitució.\nMeritxell Batet subratlla que Catalunya és imprescindible\n33 Pedro Sánchez vol una Catalunya còmoda que influeixi en Espanya. Sap que per governar necessita Andalusia i Catalunya, dues assignatures complexes. Però té bona sintonia amb Miquel Iceta, que creu que un Madrid de dretes deixa sense aigua el PSC.\n33 La diputada Meritxell Batet, a la qual el 20-D va situar com a número dos en la llista de Madrid, encapçala ara la de Barcelona. És aire nou. Batet predica l’imperatiu de recuperar els valors republicans contra el nacionalisme, la xenofòbia i el populisme que han ressorgit amb l’arribada a Europa dels refugiats.\n33 Emfatitza el catalanisme dels socialistes catalans. Catalunya és imprescindible per reformar tant les institucions com la Constitució. I alguna cosa es mou. El filòsof Manuel Cruz, un independent que presideix la plural Federalistes d’Esquerres, serà el dos de la llista.


Caos i saquejos a Baltimore després del funeral d’un jove negre mort sota custòdia policial\nAlmenys 25 arrestats i 15 policies ferits en una protesta violenta per la mort de Freddie Gray, sota custòdia policial. El governador de l'estat nord-americà Maryland declara l’estat d’emergència\nWashingtonBaltimore s'ha enfonsat en el caos aquesta matinada, hores després del funeral del jove negre Freddie Gray, que va morir sota custòdia policial el 19 d’abril. Les noves protestes racials s’han fet més violentes, amb saquejos i incendis de locals comercials i cotxes policials.\nEls disturbis han deixat almenys 15 policies ferits i uns 25 detinguts. El governador de Maryland, Larry Hogan, ha declarat l’estat d’emergència, i l’alcaldessa de Baltimore, Stephanie Rawlings-Blake, ha establert el toc de queda entre les deu de la nit i les cinc del matí durant una setmana. També s'ha desplegat la Guàrdia Nacional, i els estats veïns han enviat reforços policials.\nBaltimore s’ha encès com ho va fer en el seu dia Ferguson. Les tensions racials als Estats Units persisteixen davant de diverses actuacions policials contra homes negres considerades abusives. Gray, de 25 anys, és l’últim cas més de recent d’una sèrie d’atacs a afroamericans d’arreu dels Estats Units que han mort a mans de la policia. La seva mort va arribar tot just 15 dies després de la de Walter Scott a North Charleston (Carolina del Sud), que va rebre diversos trets a l’esquena mentre fugia de la persecució d’un agent.\nFoc i destrucció\n"Moltes generacions han ajudat a construir aquesta ciutat perquè sigui destruïda per brètols", ha assenyalat l'alcaldessa Stephanie Rawlings-Blake en una roda de premsa. D’altra banda, la nova fiscal general dels Estats Units, Loretta Lynch, que va assumir el càrrec ahir, ha assegurat en un comunicat que enviarà tota l’ajuda que necessiti la ciutat.\nLa nova escalada de violència s’ha iniciat hores després del funeral de Freddie Gray a l’església New Shiloh, al nord-oest de la ciutat. Hi han assistit més de dues mil persones. Segons la policia de Baltimore, un grup de joves ha començat a llançar pedres i ampolles contra els agents de seguretat. Més tard, han destrossat i saquejat locals comercials, i han incendiat un edifici en construcció.


La falta de finançament congela l'execució del Pla de Barris de la Pobla de Lillet - Regió7 :: El Diari de la Catalunya Central\nLa intervenció integral es va aprovar l'any 2008 i des d'aleshores ençà només se n'ha executat l'11%\nd. c. | la pobla de lillet 07.02.2016 | 17:20\nHabitatges de les Coromines, on el Pla de Barris que acaba el desembre del 2018 preveu fer un nou accés ARXIU/D. C.\nLa manca de finançament ha deixat en stand by l'execució de les obres previstes al Pla de Barris de la Pobla de Lillet. Del conjunt d'intervencions programades per un import global de 6,4 milions d'euros a finançar al 50% pel consistori i l'altra meitat per la Generalitat se n'han fet "petites coses", segons ha explicat l'alcalde, Vi-cenç Linares. Fonts de l'Agència Catalana de l'Habitatge (ACH) han concretat a Regió7 que fins ara s'ha executat l'11% de les actuacions projectades. El dirigent poblatà ha advertit que sense finançament serà molt difícil dur a terme les accions previstes per bé que el pla gaudeix d'una nova pròrroga que s'esgotarà el 31 de desembre de l'any 2018.\nEl consistori de la vall de Lillet va aconseguir que el seu "Projecte d'Intervenció Integral del barri de les Coromines" que havia redactat la Gerència de Serveis d'Habitatge, Urbanisme i Activitats de la Diputació de Barcelona fos inclòs a la Llei de Barris en la convocatòria de l'any 2008. Tanmateix, el termini per escometre els treballs previstos va acabar el desembre del 2012 sense que s'hagués executat cap de les obres incloses. El juny de l'any 2013, el consistori va reformular aquesta intervenció per adaptar-la "a les necessitats i la situació econòmica" del moment.\nEl canvi de plantejament va suposar que una de les grans obres previstes en el pla inicial com la rehabilitació de l´antic cinema Llobregat per crear-hi un espai per usos cívics no es fes . En canvi, s´hi van incloure actuacions com l´adequació de l´antiga oficina de turisme com a equipament públic. Unes modificacions que amb tot no van canviar l´import global del projecte, que va continuar sent de 6,4 milions d´euros. I que anaven lligades a una pròrroga de dos anys concedida per part de la Generalitat per dur-les a terme. En aquest temps s´ha aconseguit «fer un aparcament al costat de les Coromines», ha indicat el batlle, l´11% del pla. Vicenç Linares ha admès que no han pogut fer «res de gran importància perquè no tenim finançament». Tot i això, el consistori ha rebut una altra pròrroga per tal d´escometre les actuacions previstes al pla. S´esgota el 2018.\nUna de les obres més importants del Pla de Barris de la Pobla és la construcció d´un nou accés al barri de les Coromines. Linares ha dit que el consistori disposa des de la primavera passada d´un projecte executiu per fer aquesta actuaci, que té un pressupost d´1 milió d´euros segons l´alcalde. La intervenció permetria construir un pont que connectaria el barri amb la carretera B-402, la rotonda i el primer tram d´accés. El projecte preveu millores d´urbanització en els carrers com el clavegueram, enllumenat públic i la millora d'accessibilitattt als edificis.\nLinares ha dit que l´execució del pla està supeditada a disposar del finançament tant per part del consistori com del Govern de la Generalitat, que hi ha d´aportar la meitat del cost.


Article d’opinió: EL PAVELLÓ VELL CONTINUA SENT UN FORTÍ – CE BISBAL BÀSQUET\nSOL-GIRONÈS BISBAL BÀSQUET 66 – FD CASSANENC 24\nPARCIALS: (16-2) (37-12) – (50-18) (66-24)\nTIRS LLIURES: 11/24 (45,83%)\nTRIPLES: 3 M.Sajuan, L.Torroella i A.Sierra.\nTIRS LLIURES VISITANTS: 3/12 (25%)\nTRIPLES: 1 Betroz.\nM.Sanjuan(8), A.Punset(7), C.Ferrer(4), M.Adarnius (9) i A.Aramburu (6)– cinc inicial – A.Sierra (22), M.Pigem, L.Castelló (2),N.Lafont(2), C.Bustamante (3), L.Torroella (3) i A.Gasull.\nVictòria plàcida del sènior femení davant del FD Cassanenc. Les bisbalenques van ser molt superiors al rival i sumaven una nova victòria al pavelló vell deLa Bisbal, conservant així la seva imbatibilitat com a locals.\nL’equip recuperava a Alba Punset, que va poder completar totes les sessions d’entrenament al llarg de la setmana. Com li passa al Barça amb el seu gran capità Carles Puyol, el sènior femení del Bisbal Bàsquet mostra la seva millor versió quan disposa de la seva capitana que és una líder nata i fa que l’equip es mostri molt més sòlid.\nEls primers minuts van estar marcats pel bon joc però, a contra partida, amb una sèrie d’imprecisions que no permetien materialitzar les bones accions. Generalitzant el partit, les bisbalenques van mostrar un canvi d’actitud i intensitat durant els quaranta minuts. De fet, això es podria dir que va ser el més positiu del partit, ja que l’apatia dels darrers partits va desaparèixer per complert.\nEs van provar diferents situacions en atac, que va ser bastant fluït i en certs moments del segon quart de força qualitat. En defensa també es van provar diferents situacions. Pel que fa a la primera part, es va treballar molt bé i s’intentaven definir certs aspectes millorables. A la represa, es va intentar treballar situacions noves per l’equip. En aquest sentit s’ha de seguir treballant, ja que en certs moments es va viure cert desgavell i desordre, fruit de no estar familiaritzades amb aquests nous plantejaments.\nPel que fa a aspectes a millorar, les bisbalenques segueixen tenint problemes amb el domini del rebot defensiu. Un altre aspecte important són les ajudes defensives, que en general van ser molt toves i lentes. Cal una millora en la comunicació, sobretot en la defensa del poste baix. En atac s’han de dominar amb plena seguretat els sistemes. Les inversions de pilota encara no s’acaben de llegir ni aprofitar com cal. Pel que fa al tir, necessitem més confiança en el tir exterior i acabar amb aquests percentatges tant baixos en els tirs lliures.\nSIERRA ANOTADORA i BUSTAMANTE “JUGONA”\nAnna Sierra va estar molt encertada anotant 22 punts i es va fer un fart d’encistellar gairebé en totes les situacions possibles. La jove base bisbalenca va mostrar una superioritat insultant a la pista. Segurament estem parlant de la jugadora amb més qualitat física i tècnica del grup, tot i que ella ja sap què li ha demanat el seu entrenador i quins aspectes ha de millorar. Pel que fa a la júnior Clara Bustamante, va tornar a fer un recital practicant un bàsquet alegre, descarat i dinàmic. A més, es va fer un fart de repartir assistències i les seves companyes van xalar de valent davant les bones accions a les acaballes del partit.\nCAP DE SETMANA AMB DOS PARTITS\nLa propera setmana l’equip descansa, i el cap de setmana del 18 i 19 de febrer doble partit, tots dos al pavelló vell. Dissabte davant del CB Santjoanenc en horari habitual i diumenge partit clau davant del líder el CB Vilablareix a les 12:30 h.\nTags:Alba Punset, Anna Sierra, Clara Bustamante, FD Cassanenc


>Tracten de delinqüent a un rebel – en veu alta\nnovembre 9, 2007 / Roger / 0 Comments\nAmb motiu de la ocupació de les màquines que estan treballant per a fer efectiu el Pla Caufec que van dur a terme membres de la Plataforma contra el Pla Caufec, ahir per la tarda, els Mossos d’Esquadra detenien en J.N, un dels activistes més coneguts d’aquesta plataforma.\nLa detenció va acabar amb la pernoctació de J.N a la comissaria dels Mossos d’Esplugues, on ha passat la nit, i on aquest matí l’han portat cap als jutjats de la ciutat per a fer una declaració.\nSi bé des de la federació nacionalista sempre hem intentat ser sincers amb la gent de la Plataforma, defensant-la i donant-hi suport quan hem cregut, i sent crítics amb les seves accions quan no hem estat d’acord, crec que amb aquesta intervenció policial la conselleria de l’Interior (ICV – partit que porta un doble discurs perseguint els membres de la Plataforma via conselleria, i després es fa la foto amb la Plataforma a nivell local) s’ha passat totalment de voltes.\nI és que una cosa és que identifiquin els membres que puguin dur accions les que anomeno “estil Greenpeace”, i una altra cosa és que facin passar a un dels seus membres, la nit a la comissaria, i que arribi als jutjats en una furgoneta d’antiavalots, emmanillat i amb més de 8 mossos i 4 agents de la policia local.\nNo és permissible que en un estat de dret pretenguin tractar a un ciutadà rebel, com si fos un delinqüent. No és permissible que als holigans que van venir aquesta setmana seguidors dels Rangers d’Escòcia (partit contra el Barça) i que van trencar mobiliari urbà i que es van orinar per molts punts de la ciutat, els Mossos no carreguessin contra ells, i contra un manifestant pacífic antiCaufec el portin als jutjats com si d’un terrorista es tractés.\nEn un estat de dret, és fonamental també, que qui té la legalitat de la força (els cossos policials) la sàpiga aplicar d’acord amb el grau del delicte o de la falta que s’ha comès, i en el cas del J.N, l’excés evident dels Mossos d’Esquadra s’ha fet palès de manera irremediable.\nPotser caldrà políticament demanar responsabilitats als dirigents del govern català d’ICV, així com als dirigents locals del PSC-PSOE per la seva complicitat amb el Govern.\nVeurem com acaba, però com a veí i com a representant públic, no em puc quedar amb els braços creuats.